നഗരത്തിലെ കാലിശല്യം പരിഹരിക്കാന് പ്രത്യേക കമ്മിറ്റി രൂപികരിച്ചു തൃശ്ശൂര് : അലഞ്ഞുതിരിയുന്ന കാലികള് മൂലമുണ്ടാകുന്ന പ്രശ്നങ്ങള് തീര്ക്കാന് പ്രത്യേക കമ്മിറ്റി രൂപവത്കരിക്കും. കോര്പ്പറേഷന് വിളിച്ചുചേര്ത്ത സര്വകക്ഷിയോഗത്തിലാണ് തീരുമാനം. നിലവില് ഇത്തരം കാലികളെ കോര്പ്പറേഷന് നഗരത്തിലെതന്നെ ഒരു സ്ഥലത്തേക്ക് മാറ്റിയിരിക്കുകയാണ്. ഇവയെ എങ്ങനെ സംരക്ഷിക്കുമെന്നു തീരുമാനിക്കാനാണ് കമ്മിറ്റി രൂപവത്കരിച്ചത്. അലഞ്ഞുതിരിയുന്ന കന്നുകാലികള് മൂലമുള്ള ബുദ്ധിമുട്ട് വര്ദ്ധിച്ച സാഹചര്യത്തിലാണ് കോര്പ്പറേഷന് ഇതിനായി മുന്നിട്ടിറങ്ങിയത്. കാലികള്മൂലമുണ്ടായ വാഹനാപകടത്തില് മരണം വരെ കഴിഞ്ഞദിവസം സംഭവിച്ചിരുന്നു. റോഡിന് നടുക്ക് കാളക്കൂറ്റന്മാര് തമ്മിലുള്ള പോരുമൂലം ഗതാഗതം മുടങ്ങുന്ന സ്ഥിതിയുണ്ടായി. പോലീസ് ഇതുസംബന്ധിച്ച് കോര്പ്പറേഷന് കത്തുകള് നല്കിയിരുന്നെങ്കിലും ഇതുവരെ നടപടിയുണ്ടായിരുന്നില്ല.The post നഗരത്തിലെ കാലിശല്യം പരിഹരിക്കാന് പ്രത്യേക കമ്മിറ്റി രൂപികരിച്ചു first appeared on MalayalamExpressOnline.